Dødsetere i Harry Potter-bøkene

Dette er en liste over dødsetere i Harry Potter-bøkene

## Bartemius Kroek jr.

Bartemius Kroek Junior (født ca. 1963) er en fiktiv figur i bok- og filmserien Harry Potter, skrevet av J.K. Rowling. Han er sønn av Bart Kroek sr.

Kroek jr. var en dødseter som ble tatt til fange sammen med gruppen som var ansvarlige for tortureringen av Alinda og Frank Langballe. Hans far, som var sjef for Avdelingen for magisk justis, dømte ham til livstidsforvaring i Azkaban.

Kroek sr. reddet derimot sin sønn igjen, som en gunst til sin døende kone, ved å bytte dem om ved hjelp av polyksir. Kroek Juniors mor døde senere, og ble begravd under hans navn. Hans far holdt ham under kontroll med *Befalius-forbannelsen*, og tvang ham til å gjemme seg under en usynlighetskappe. Kroek Jr. ble pleid av familiens husnisse Blunka. Berta Flurp oppdaget senere sannheten om Kroek Jr., og noen år senere ble også Voldemort gjort oppmerksom på at hans trofaste tjener fortsatt var i live. Voldemort reddet Kroek Jr. og satte hans far under *Befalius-forbannelsen*. Kroek Jr. kidnappet så Galøye Bister, og forvandlet utseendet sitt til å være likt Bisters ved hjelp av polyksir. Han tok deretter over jobben som lærer i forsvar mot svartekunster ved Galtvort. Senere på året tok Kroek jr. livet av sin egen far.

Tretrollmannturneringen ble holdt ved Galtvort det året Kroek jr. var der, og han måtte forsikre seg om at Harry Potter vant. Da Harry tok på pokalen, tok den ham til en gravlund, via en flyttnøkkel. Harrys blod skulle føre Fyrst Voldemort tilbake til makten. Planen ble suksessfull, bortsett fra det faktum at Harry overlevde.

Kroek jr. planla så å ta livet av Harry da han returnerte til Galtvort, men han greide det ikke. Under påvirkning av et kraftig sannhetsserum, fortalte Kroek jr. hva som hadde skjedd. Hans sjel ble så sugd ut av ham da han mottok et «kyss» fra en Desperant.

## Bellatrix DeMons

Bellatrix DeMons (født Svaart) er en fiktiv person fra *[[Harry Potter]]*-bøkene av J.K. Rowling. Hun er en dødseter, og ekstremt lojal mot Fyrst Voldemort.

Bellatrix' navn betyr «amasone» eller «krigerske», og som mange andre medlemmer av familien Svaart er hun oppkalt etter en stjerne. Bellatrix *(kjent som Gamma Orionis)* er navnet på en av de klareste stjernene i stjernebildet Orion.

Bellatrix DeMons ble født Bellatrix Svaart, og er kusinen til Sirius Svaart og Regulus Svaart, og søsteren til Narcissa Malfang og Andromeda Dult, samt tanten til Nymfadora Dult.

Bellatrix ble en dødseter og giftet seg med Rodolfus DeMons, bror av Radamsus DeMons. Innen den tid da hun giftet seg hadde hun allerede blitt en sadist. Et år etter at Fyrst Voldemort var overvunnet av Harry Potter, forsøkte de tre, sammen med Bart Kroek jr., å finne informasjon om hvor den overvunne sjelen til Voldemort hold sted, ved å bruke «*Martyriusforbannelsen*» på Frank og Alinda Langballe. Ofrene deres ble sinnssyke av torturen, og for denne kriminelle handlingen ble de fire dødseterne dømt til livstid i Azkaban.

Fjorten år senere var Bellatrix, Rodolfus og Radamsus blant de fengslede dødseterne som brøt seg ut av fengselet og slo seg sammen med Fyrst Voldemort igjen. Familien DeMons blir ansett som noen av Voldemorts mest lojale tilhengere.

Bellatrix DeMons var blant en gjeng dødsetere som forsøkte å stjele en profeti fra Mysterieavdelingen i Magidepartementet. I løpet av dette oppdraget beviste Bellatrix at hun var en voldsom og erfaren kriger ved å sette svartspanerne Nymfadora Dult og Nestor Bindebolt ut av spill, og ved å alene greie å rømme fra Albus Humlesnurr etter at han ankom departementet. Hun tok også livet av Sirius Svaart i en duell, selv om hun er søskenbarnet hans. Hun rømte fra departementet sammen med Voldemort.

I *[[Harry Potter og Halvblodsprinsen]]* forsøker Bellatrix å hindre søsteren sin fra å spørre Severus Slur om hjelp til å beskytte sin sønn, Draco Malfang, siden hun ikke stoler på Slur. Hun viser ingen sympati for Narcissas frykt for Dracos sikkerhet, og skryter av at hvis hun hadde sønner ville hun være stolt av å ofre dem i «mørkets fyrstes» tjeneste. Bellatrix blir også avslørt som en som er flink med psykoblokk, og lærer bort denne kunsten til Draco. På vei for å møte Slur tar Bellatrix kaldblodig livet av en uskyldig rødrev, og sier at hun trodde det stakkars dyret var en spion fra magidepartementet.

Ifølge tradisjonen i familien Svaart burde Bellatrix ha arvet Grimold Plass 12 og alt i huset etter Sirius' død (siden hun var hans nærmeste slektning i live). Sirius' testamente sa imidlertid at alt skulle gå til Harry. For å være sikker på at det ikke var tvil om at Harry virkelig var den rette eier av Sirius' eiendom (og for å unngå at Føniksordenens hovedkvarter skulle ramle i fiendens hender), ble Krynkel innhentet foran Harry for å se om han måtte følge Harrys ordre. Krynkel adlød ordren «Hold munn!», og saken var klar.

I Harry Potter og dødstalismanene blir hun drept ( 2. mai 1998 ) mens hun duellerer mot Molly Wiltersen

     Herr og Fru Svaart
              ____|_______________________
             |                            | 
 Herr Svaart + Fru Svaart     Herr Svaart + Fru Svaart      
       ______|_________                  _|_______________________________________
      |                |                |                  |                      | 
Sirius Svaart   Regulus Svaart    Bellatrix + Rodolfus  Narsissa + Lucius   Andromeda + Petter
                                    Svaart     DeMons     Svaart | Malfang     Svaart | Dult
                                                                 |                    |
                                                          Draco  ! Astoria   Nymfadora + Remus
                                                         Malfang ! Greengrass  Dult   !  Lupus
                                                                 !                    !
                                                          Scorpius Malfang        Teddy Lupus

## Fenris Vargar

Fenris Vargar er en fiktiv figur fra bok- og filmserien *[[Harry Potter]]*, skrevet av J.K. Rowling. Det var han som bet Remus Lupus og gjorde ham til varulv (på grunn av at Lupus' far hadde fornærmet ham). Vargar har gjort det til sin fremgangsmåte å bite barn slik at han kan oppdra dem til å hate menneskeheten. Fenris er også en kannibal, siden han liker å bite i menneskekjøtt selv om han ikke er transformert til varulv. Han er på Voldemorts side hele veien, og gjør oppdrag for dødseterene.

Draco Malfang påstår å ha forbindelse med Vargar; han er «en gammel familievenn». Han bruker Vargar til å true herr Borgia slik at han kan få dødsetere inn på Galtvort for å være med i slaget, men ironisk nok blir Malfang forferdet da han oppdager at Vargar er blant dødseterne da de kommer til Galtvort. Det virker som om Vargar er et så forferdelig monster at Malfang var redd for hva han kunne gjøre, da han ikke hadde planlagt at angrepet skulle gå så langt. Vargar står sammen med dødseterne i astronomitårnet, hvor man måtte ha Mørkets merke for å komme forbi en sperring dødseterne hadde satt opp. I Harry Potter og dødstalismanene sier Vargar derimot at han ikke har merket.

I løpet av slaget ved Galtvort bet Vargar Rulle Wiltersen (mens han var menneske, så Rulle vil ikke bli en varulv). Han etterlot seg Rulle så han såvidt kunne gjenkjennes.

Det engelske navnet hans er «Fenrir Greyback», der Fenrir er det engelske navnet på den norrøne ulven Fenris.

## Igor Karkaroff

Igor Karkaroff ( funnet død 1996) er en fiktiv figur i bok- og filmserien Harry Potter, skrevet av J.K. Rowling.

Karkaroff er en tidligere dødseter. Han ble tatt til fange av svartspaneren Alastor Bister etter Voldemorts fall. Magidepartementet satte ham senere fri fra Azkaban for å ha navngitt dusinvis av andre dødsetere.

Karkaroff ble senere rektor ved Durmstrang, en magikerskole man tror er lokalisert et sted i øst-Europa. Under hans tid ved skolen, ble det sagt at skolen underviste i faktiske svartekunster, og ikke bare i forsvar mot disse. Videre var Durmstrang kun åpen for fullblods magikere. Det er ikke kjent hvor mye av dette som var en følge av at Karkaroff ble rektor, og hvor mye som allerede var vanlig ved skolen før han begynte der.

Karkaroff viste en eksepsjonell favorisering mot den bulgarske studenten Viktor Krumm i Tretrollmannsturneringen i 1994, sannsynligvis fordi Krumm var hans egen student. Karkaroff var dommer ved turneringen, i egenskap av at han var rektor ved en av de deltakende skolene. Etter den uventede uttrekningen av *to* deltakere fra Galtvort truet Karkaroff med å trekke ut sin skole fra turneringen.

I løpet av året møtte han med med-dødseter Severus Slur, som han hadde flere konversasjoner med om tidligere hendelser. I juni 1995, ved slutten av Tretrollmannsturneringen, dro Karkaroff i skjul etter at han merket av Voldemort tilkalte ham.

Ifølge Viktor Krumm styrte ikke Karkaroff Durmstrangskipet som lå fortøyd i innsjøen ved Galtvort, men lot heller studentene sine gjøre alt arbeidet.

Etter å ha returnert til makten nevnte Voldemort at han skulle la Karkaroff betale for sin feighet. I *[[Harry Potter og Halvblodsprinsen]]* blir det avslørt at Karkaroff ble funnet død i et skur med mørkets merke hengende over seg, noe som indikerer at han ble drept av dødsetere. Arthur Wiltersen syntes det var imponerende at han overlevde et helt år etter at han deserterte fra Voldemort. Etter deserteringen ble liket funnet nord i England.

Igor Karkaroffs nasjonalitet er usikker. Han prater uten en utenlandsk aksent, men Durmstrangs vinterbekledning, som består av pelskapper, virker som om det er en referanse til tradisjonell nordlig bekledning vanligvis assosiert med den russiske ushankaluen. Hans fulle navn er slavisk, selv om det er fiksjonelt og skal peke på at han er en generell «utlending fra øst», heller enn å peke på ett spesielt land. Fornavnet «Igor» er veldig uvanlig utenfor Russland, Ukraina og Belarus.

## Krabbe

** **Kjente forbrytelser**: 
** **Nåværende status**: I fengsel

**Krabbe Senior** er faren til Vincent Krabbe. Sir Krabbe ble tatt til fange i Magidepartementet i forsøket på å stjele en profeti. Etter Fyrst Voldemorts fall, ble han frikjent i en rettssak og slipper dermed å sitte i Azkaban, men i *[[Harry Potter og ildbegeret]]* finner Harry Potter ut at han var en dødseter som hadde handlet av egen vilje. Men problemet er at magiministeren ikke tror på at dødseterne han røper, Averson, Lucifus Malfang, Wolmer McKnife, Nokk, Sir Krabbe og Sir Gurgel er dødsetere, og at de har vært utsatt for Martyrius- eller Befalius-Forbannelse, mens de egentlig har handlet av egen vilje. I slutten av *[[Harry Potter og Føniksordenen]]* sier magiministeren at Voldemort virkelig *har* kommet tilbake og sender dem til trollmannsfengselet Azkaban, da han har sett Voldemort i Magidepartementet.

## Petter Pittelpytt

Petter Pittelpytt er en figur fra J.K. Rowlings bokserie om *[[Harry Potter]]*. Han er en liten, rotteaktig mann, og går under kallenavnet Ormsvans.

### Biografi

Petter Pittelpytt gikk på skolen samtidig som Jakob Potter, og var med i hans gjeng, som foruten de to besto av Sirius Svaart og Remus Lupus. Siden Lupus var en varulv, bestemte de tre andre seg for at de skulle prøve å bli animagere, slik at de kunne holde Lupus med selskap også når han var forvandlet til et villdyr. Dette lyktes de med i løpet av skoletiden, og Pittelpytts dyreform var en rotte. Han ble også kalt Ormsvans.

Vennskapet med Potter varte også etter skoledagene, og da krigen mot Voldemort raste som verst, og Jakob og Lilly Potter så seg nødt til å gå i dekning for å redde livet, ble Pittelpytt valgt ut til å være lønndomsholder da de utførte Fideliusformelen. Opprinnelig var det meningen at Sirius skulle vært lønndomsholder, men dette ble byttet i siste liten uten at noen kjente til det, fordi Sirius mente at det ville være langt mindre sjanser for at fyrst Voldemort skulle mistenke en pusling som Pittelpytt for å ha blitt valgt til lønndomsholder.

Dette viste seg å være en katastrofal tabbe av familien Potter, siden Pittelpytt allerede ett år tidligere, i frykt for sitt liv, hadde sverget troskap til Voldemort. Han avslørte familien Potters hjemmested i Gudriksdal til sin herre, som da drepte Jakob og Lilly og forsøkte å drepe Harry Potter, noe som som kjent førte til Voldemorts fall fra makten.

Da dette kom Sirius for øret, visste han at det bare kunne være Pittelpytt som hadde avslørt hemmeligheten, og tok opp jakten på ham. Pittelpytt hadde imidlertid regnet med at dette ville kunne skje, så da Sirius fant ham, brukte han en trylleformel som fikk dødelig utgang for en mengde gomper som dessverre befant seg i nærheten. Samtidig kuttet han av seg fingeren, og forsvant fra åstedet. Han ble «post mortem» tildelt Merlinordenen, som sammen med fingeren ble sendt hjem til hans mor. Sirius ble dømt for mordet på ham og de uskyldige gompene som sto i nærheten og sendt til Azkaban, og med ham den siste levende kunnskap om Petter Pittelpytts svik.

#### Pittelpytt som Skorpus

De neste tolv årene skjulte Ormsvans seg i rotteform. Han var nødt til å ligge lavt, for han visste at dødseterne ville være på jakt etter ham. Han skjulte seg for alle andre også, slik at de skulle tro han var død. På uvisst hvilket vis kom han så inn i Wiltersen-familiens eie, som kjæledyret til Perry Wiltersen. Perry kalte ham Skorpus. Da Ronny begynte på Galtvort, arvet han Skorpus.

Hermine Grangs katt Skeivskank var svært mistenksom overfor denne rotta, og forsøkte å angripe ham hver gang han fikk sjansen. Dette resulterte i at Pittelpytt nok en gang måtte late som han var blitt drept, noe som førte til en større krangel mellom Ronny og Hermine. Pittelpytt visste også at Svaart, som på dette tidspunktet hadde klart å rømme fra Azkaban, fortsatt var på jakt etter ham, og på slutten av Harrys tredje skoleår, avslørte Svaart og Lupus hele sammenhengen for Harry og hans venner. Til slutt klarte Pittelpytt igjen å slippe unna.

#### Tiden etter avsløringen
Pittelpytt returnerte deretter til Voldemort igjen. Han hjalp ham med å gjenoppstå ved å ofre sin høyre hånd. I *[[Harry Potter og Halvblodsprinsen]]* ble det avslørt at Pittelpytt skjuler seg hjemme hos Severus Slur på Voldemorts ordre. Petter Pyttelpitt ble drept av hånden han fikk i erstatning av Voldemort (etter å ha ofret sin ekte), som tok kvelertak på ham etter å ha hatt et sekunds medfølelse for Harry Potter ved å ikke drepe ham.

## Radamsus DeMons

Radamsus DeMons er en fiktiv figur i Harry Potter-bøkene og er dødseter. Han er broren til *Rodolfus DeMons* som er gift med *Bellatrix DeMons*, som også er dødsetere, begge to.

Et år etter at Fyrst Voldemort forsvant, prøvde de tre, og Bart Kroek Jr., å skaffe opplysninger om hvor Voldemorts sjel befant seg, ved å torturere Frank og Alinda Langballe med *[[Martyriusforbannelsen]]*. De to ofrene ble torturert til sinnssykdom og har siden det vært innlagt på St. Mungos hospital for magiske sykdommer og skader. For denne grusome handlingen ble de fire dødseterne dømt til livstid i Azkaban.

Fjorten år senere var Bellatrix, Rodolfus og Radamsus blant de fengslede dødseterne som brøt seg ut av fengselet og slo seg sammen med Fyrst Voldemort igjen. Familien DeMons blir ansett som noen av Voldemorts mest lojale tilhengere.

## Rodolfus DeMons

Rodolfus DeMons er en fiktiv person fra bok- og filmserien Harry Potter, skrevet av J.K. Rowling. Rodolfus er gift med Bellatrix DeMons, og er bror til *Radamsus DeMons*. De to brødrene var med på tortureringen av Frank og Alinda Langballe sammen med Bellatrix og Bart Kroek jr., en torturering som førte til at Frank og Alinda ble sinnssyke.

Roldolfus blir møtt for første gang av leserne i bok nummer 4 med navn.

Alle de tre DeMonsene var tidligere fengslet i Azkaban inntil de rømte sammen med flere andre dødsetere. Ved slutten av *[[Harry Potter og Føniksordenen]]* er Bellatrix skyldig i at Sirius Svaart dør i slaget i mysterieavdelingen i Magidepartementet.

Nær slutten av *[[Harry Potter og Halvblodsprinsen]]* finner Harry Potter og Albus Humlesnurr en lapp som er signert R.A.S.. Noen har tydet disse initialene til å bety «Rodolfus og Bellatrix», mens andre har tydet det til å stå for «R.A.B.»astan Lestrange (Rabastan er det engelske navnet til Radamsus, og R.A.S. var R.A.B. i den samme boken. Den norske oversettelsen oversatte initialene til R.A.S. og i den siste boken ble det avslørt at brevskriveren var Sirius' bror, Regulus, som var tidligere dødseter.

### Rodolfus DeMons' familietre

## Se også
* Familien Wiltersen
* Personer i Harry Potter-bøkene
* Ansatte ved Galtvort høyere skole for hekseri og trolldom
* Ansatte ved Magidepartementet
* Spøkelser ved Galtvort høyere skole for hekseri og trolldom
* Portretter ved Galtvort høyere skole for hekseri og trolldom
* Familien Dumling
* Dødseter

## Eksterne lenker
* Overanalyzing the Text: The Crouch Novenna – Et essay om familien Kroek i ni deler
* artikkel i hp-lexicon om familien Kroek